text: Hjælp politiet med at finde tre personer og motorbåd
  11 oktober 2017 kl. 12.56
  Tirsdag sejlede to mænd og en kvinde ud på Aabenraa Fjord i en mindre motorbåd, men de er fortsat ikke vendt tilbage.
  Eftersøgningen er i gang efter de tre personer, der tirsdag morgen klokken 7.30 sejlede ud fra adressen Skarkær 91 nær Skarrev Camping på nordsiden af Aabenraa Fjord. De er ikke vendt tilbage til deres bil og trailer.
  - Det er en bekymret borger, der har henvendt sig, hvorefter vi gik i gang med efterforskningen. Adressen Skarbæk 91 er det sted, hvor bilen holder, siger kommunikationsmedarbejder hos Syd- og Sønderjyllands Politi, Mads Dollerup-Scheibel, til TV SYD.
  
  Mads Dollerup-Scheibel, kommunikationsmedarbejder, Syd- og Sønderjyllands Politi: "Det er en bekymret borger, der har henvendt sig, hvorefter vi gik i gang med efterforskningen."
  Derfor opfordrer politiet borgerne i området til at holde øjne og ører åbne – og kontakte politiet på 114, hvis man ser båden.
  Syd- og Sønderjyllands Politi har i øjeblikket ikke noget signalement af de to mænd og en kvinde.
  Båden er en 16-fods motorbåd, altså omkring fem meter lang, med vindspejl, kaleche samt to kraftige påhængsmotorer. Farven er ukendt.
  